Sportens Hall of Fame
Sportens Hall of Fame er et æresgalleri med danske sportsudøvere, som har gjort en fremtrædende indsats inden for deres idrætsgren. For at blive optaget skal man herudover have indstillet sin aktive karriere som idrætsudøver. Initiativet til Sportens Hall of Fame blev taget af Danmarks Idrætsforbund, Team Danmark og Ekstra Bladet i 1992. Det første år blev der optaget 10 medlemmer, fra 1993-2008 blev der optaget 0-2 medlemmer om året, og siden 2009 er der blevet optaget et nyt medlem hvert år. Nye medlemmer af Sportens Hall of Fame bliver præsenteret ved DR's store sportsgallashow i januar.
Sportens Hall of Fame